Chileflamingo

Chileflamingo (Phoenicopterus chilensis) er en monotypisk storvokst vadende fugler i flamingofamilien. Arten er en av tre artene i slekten Phoenicopterus (storflamingoer) og en av fire arter på den vestlige halvkule.

 Beskrivelse 
Chileflamingoen blir cirka 105 cm og veier typisk omkring . Overnebbet har grunn kjøl, og det sorte feltet på tuppen av nebbet strekker seg til ovenfor den karakteristiske knekken. Resten av nebbet er svært blekt.

Fjærdraktener hovedsakelig blekrosa og rosa, med innslag av karminrødt på overvingene. Flygefjærene er sorte. Arten har gulgrå lemmer med røde knær og føtter. Den sort tuppen av nebbet rekker ovenfor bendet, mens den indre delen er blekt.

 Utbredelse og habitat 
Arten er utbredt i det vestre sentrale Ecuador og sørover gjennom Andes til Tierra del Fuego, og videre til det sørlige Brasil og Uruguay.

Chileflamingoen trives på mudderflater og i grunne elvemunninger, laguner og saltsjøer, der det er lite eller ingen fisk. Arten unngår fiskerike innsjøer og innsjøer med settefisk, trolig på grunn av konkurransen om føde. Den er vanlig i høyder opp mot 4 500 moh.

 Atferd 
Arten hekker normalt i kolonier på opp mot 6 000 par, selv om det er observert kolonier på opp mot 10 000 par (Mar Chiquita, Argentina). Som alle flamingoer legger den bare ett, kritthvitt egg. Inkubasjonstiden er 27–31 dager og voksen fjærdrakt kommer etter 70–80 dager. Fuglene er filteretere og spiser ved å filtrere føderikt vann gjennom nebbet. 

Når fuglen søker etter mat er hele hodet under vann. Dette har sammenheng med nebbkonstruksjonen og filtermekanismen til denne arten. Føden består av små akvatiske virvelløse dyr, som små krepsdyr, saltsjøkreps, hoppekreps, vannlopper, amfipoder, muslingkreps med mer.

 Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen et al. (2008, 2017, 2020). Eventuelle beskrivelser i parentes er ikke offentlige, men kun midlertidige i påvente av et offentlig navn.

 Mirandornithes
 Podicipediformes, dykkerfugler
 Phoenicopteriformes, flamingofugler
 Phoenicopteridae, flamingofamilien
 Phoenicopterus, (storflamingoer)
 P. chilensis, chileflamingo, utbredt i det vestre sentrale Ecuador og sør gjennom Andes til Tierra del Fuego, og videre til det sørlige Brasil og Uruguay (nær truet)
 P. ruber, rødflamingo, utbredt i Karibia, samt en isolert bestand på Galápagosøyene (livskraftig)
 P. roseus, rosenflamingo, utbredt i sør og øst i Spania, Sør-Frankrike og sør til Nord-, Vest-, Øst-, og Sør-Afrika og Madagaskar, østover til Midtøsten, Kasakhstan, India og Sri Lanka (livskraftig)
 Phoeniconaias, (dvergflamingoer)
 Phoenicoparrus, (andesflamingoer)
 Palaelodidae, prehistoriske flamingofugler (†)

 Referanser 
del Hoyo, J., Boesman, P. & Garcia, E.F.J. (2016). Chilean Flamingo (Phoenicopterus chilensis). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-03-29

del Hoyo, J., P. F. D. Boesman, and E. F. J. Garcia (2020). Chilean Flamingo (Phoenicopterus chilensis), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.chifla1.01

del Hoyo, J. (2016). Flamingos (Phoenicopteridae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-03-26

BirdLife International. 2014. Phoenicopterus chilensis. The IUCN Red List of Threatened Species 2014: e.T22697365A61532880.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php Besøkt 2017-12-28

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I.J. Lovette (2020). Flamingos (Phoenicopteridae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.phoeni1.01

 Eksterne lenker 


Kategori:Flamingoer
Kategori:Fugler formelt beskrevet i 1782
Kategori:Dyr formelt beskrevet av Juan Ignacio Molina